கேள்வி: அவசரக் கல்யாணம் என்பது என்ன?
பதில்: அவசரக் கல்யாணம் (''Avasara Kalyanam'') என்பது 1972 ஆம் ஆண்டு வெளிவந்த தமிழ் நகைச்சுவைத் திரைப்படமாகும். சுபலட்சுமி மூவிஸ் தயாரித்த இப்படத்தை வி. டி. தியாகராஜன் இயக்கினார். படத்தின் திரைக்கதையை பால முருகன் எழுதினார். இத்திரைப்படத்தில் ஜெய்சங்கர், நாகேஷ் ஆகியோர் முக்கிய வேடங்களில் நடத்தனர். வாணிஸ்ரீ ரமா பிரபா, வி. கே. ராமசாமி ஆகியோர் துணை வேடங்களில் நடித்தனர். இது 1972 சூன் 29 அன்று வெளியானது.
கேள்வி: அவசரக் கல்யாணம் - கதை என்பது என்ன?
பதில்: நண்பர்களான சேகரும் ராகுவும் வேலை தேடி சென்னை வருகின்றனர். ஆனால் வந்ததும் பணத்தை பறிகொடுக்கின்றனர். ராகு பணக்காரப் பெண்ணான கமலாவிடம் பணக்காரனாக நடித்து ஏமாற்றி திருமணம் செய்து கொள்கிறான். சேகர் ராகுவின் மனைவியிடம் உண்மையைச் சொல்கிறான். இதனால் முதலிரவு அன்றே ரகு வெளியேற்றப்படுகிறான். இதனால் ராகுவுக்கு சேகர் மீது கோபம் ஏற்படுகிறது. இதற்கிடையில் வழக்கறிஞரான வசந்தியை சேகர் காதலிக்கிறான். சேகரைப் பழிவாங்க காத்திருந்த ரகு சேகருக்கு ஏற்பனவே திருமணமாகிவிட்டதாக வசந்தியிடம் சொல்கிறான். இதனால் வசந்தி சேகரைப் பிரிகிறாள். இந்த இரு இணையரும் மீண்டும் எப்படி இணைகின்றனர் என்பதே கதையாகும்.
கேள்வி: அவசரக் கல்யாணம் - இசை பற்றி தகவல் சொல்.
பதில்: திரைப்படத்திற்கு டி. ஆர். பாப்பா இசையமைத்துள்ளார், பாடல் வரிகளை கண்ணதாசன் எழுதியுள்ளார். {| class="wikitable" ! பாடல் !! பாடகர் !! நீளம் |- | "காத்திருந்தேன் மாமா கைவிடலாமா" || எல். ஆர். ஈசுவரி || |- | "வெண்ணிலா நேரத்திலே" || பி. சுசீலா || 3:01 |- | "Paarthal Murugan" || டி. எம். சௌந்தரராஜன், பி. சுசீலா || 3:39 |- | "சீதா பாவம்" (சிவ குரு நாதா) || டி. எம். சௌந்தரராஜன் || 1:43 |}